خواجہ حبیٖبُ اللہ نَوشہری

خواجہ حبیٖبُ اللہ نَوشہری (c. 1555 – c. 1617) (963 ھ-1027 ھ) اوس اَکھ کٲشُر صوٗفی شٲیِر۔  سُہ چھ پننس قلمی ناو "حَبہٕ" سٟتؠ زاننہٕ یوان۔

 اِبتدٲے زِندگی  

خواجہ حبیٖبُ اللہ نَوشہری اوس 963 ہس مَنٛز حجری ؤریس مَنٛز، سِریٖنَگَر  کِس نَوشہر مُقامس پؠٹھ پننس مٲلس شمس الدین گنٲے یس اَتھ علاقس مَنٛز اَکھ دولت مند دُکاندار اوس، زامُت۔ لہاذا اوس حَبہٕ تہٕ وانس مَنٛز کٲم کران، سامان کٕنان۔ کم وٲنٛسہِ مَنٛز کٔر حَبن قرآن حفظ تہٕ پتہٕ کۆر فق، حدیٖٹ، فارسی زَبان تہٕ ادبک مطٲلعہٕ۔ پتہٕ روٗد سُہ ملا حسین افقی سٕنٛد خدمتس مَنٛز۔ تمہ سٕندؠن آیینن تہٕ نظمن ہند بناوٹ آی شیخ یعقوب صارفی سند دور حکومتس مَنٛز پۄختہٕ گٲمٔتؠ۔

 وَفات 
خواجہ حبیٖبُ اللہ نَوشہری گُزریو 19 مہِ ضو الحجہ 1027 ہجری دۄہ۔  تہٕ آو نَوشہر، سِریٖنَگرَس مَنٛز دفن کرنہٕ۔

وۄرُس
پرٛٮ۪تھ ؤرِیہِ چھُ 19 ہِمہِ دۄہ ضو الحجہ کہِ دۄہ أمؠ سُنٛد وۄرُس استان خواجہ حبیٖبُ اللہ نَوشہری یَس مَنٛز مناونہٕ یِوان۔

استان تہٕ مٔشیٖد
حَبہٕ صٲبُن آرام گاہ بطورِ مزار چھِ سرینگر کِس نَوشہر کِس علاقس مَنٛز واقعہٕ۔ مشیٖد (مسجد حَبہٕ) چھِ استان (مزار) سۭتؠ نزدیٖک واقعہٕ یُس 1900 کِس شُروٗعاتس مَنٛز حاجی نورالدین باز تہٕ حاجی عزیز ملکَن بنوومُت اوس، دۄشوٕے ٲسؠ علاقٕکؠ نُمایا کارٕبٲرؠ۔ اَکھ قبرستان تہِ چھُ مسجِد تہٕ استان کِس احاطس مَنٛز واقعہٕ۔

حَوالہٕ

ذٔریعہٕ
 مُقام عیشان حضرت شیخ یعقوب سرفی آر اے (سید اشرف شاہ سُنٛد ترجمہٕ-2017) خواجہ حبیٖبُ اللہ نَوشہری